kardosdrur/scandi-wiki huggingface dataset:
David Hellemann

David Hellemann (født 5. december 1970 i Aalborg) er en dansk cand.scient.pol., der i perioden  oktober 2010 til august 2014 har været departementschef i Finansministeriet. I august 2014 tiltrådte han som Nordeas direktør i Danmark. En stilling han opsagde fra 1. september 2016, hvor han tiltrådte som koncerndirektør i Nykredit.
Hellemann blev kandidat i statskundskab fra Københavns Universitet i 1995 og kom derefter til Finansministeriet som fuldmægtig og senere chefkonsulent. Han blev i 2001 udnævnt til kontorchef. I 2005 blev han afdelingschef, og i 2007 skiftede han til en stilling som økonomidirektør i DR. Fra 2008 var han desuden stedfortrædende generaldirektør. I 2010 blev han partner i konsulentvirksomheden McKinsey & Co, men allerede i oktober samme år vendte han tilbage til Finansministeriet som departementschef. I maj 2014 meddelte Finansministeriet, at Hellemann forlader ministeriet i august. I juni 2014 blev det offentliggjort, at det skete for at tiltræde stillingen som Nordeas direktør i Danmark. 

David Hellemann er gift med Betina Hellemann, med hvem han har to døtre.

Kilder
 Om David Hellemann på Finansministeriets hjemmeside 

Personer fra Aalborg

Departementschefer i Finansministeriet
Politologer fra Danmark
Personer i Kraks Blå Bog
Svend Gehrs

Svend Gehrs (født 24. maj 1940 i København) er en dansk sportsjournalist.

Karriere 
Gehrs var journalistelev ved Bornholms Tidende og kom som nyuddannet i 1963 til Ekstra Bladet. I 1968 blev han ansat i DR, hvor han to år senere var med til at dække VM i fodbold. Det blev starten på en årelang karriere som fodboldkommentator, der fortsatte, da han i 1997 kom til den nyetablerede sportskanal TVS. Da kanalen lukkede i 1998 blev han ansat ved TV3. Her var han ansat til 2005, hvor han gik på pension og stoppede med at kommentere kampe i landshold- og Superliga-regi, men han laver stadig nogle mindre Champions League-opgaver for Viasat (TV3+). 

Udover at være fodboldkommentator har Svend Gehrs skrevet flere bøger om fodbold, ligesom han har medvirket i tre spillefilm og har lagt stemme til sportskommentatoren i tegnefilmen Lille kylling (2005)

Privatliv 
Svend Gehrs har været gift to gange; i 1962 med Conni Hansen og i 1975 med Kirsten Ibjerg-Hansen.

Filmografi 
 Alt på et bræt (1977)
 Skytten (1977)
 Let's get lost (1997)

Eksterne henvisninger 
 

Sportsjournalister fra Danmark
Personer fra København
Ansatte i DR
Jack Hansen

Jack Bennike Hansen (2. oktober 1947 i Ubberud ved Odense) er en tidligere landsholdsspiller i fodbold (midtbanespiller).

Jack Hansen begyndte med fodbold i Ubberud IF da han var syv og skiftede til B.1913 som 19-årig, hvor han var med til at sikre klubben oprykningen til 1. division i 1967. I B.1913 havde han klubrekorden med 462 kampe på første holdet, da han i 1981 som 34-årig sluttede sin aktive karriere. Klubben var da røget ned i Danmarksserien. Selv fortsatte han som træner i B67 i Odense. Han er i dag spiller på B.1913s veteranhold.
 
Jack Hansen debuterede på A-landsholdet i 1971 og nåede at spille 17 A-landskampe i perioden 1971-1975, de tre sidste som anfører. Derudover spillede han 9 U21-landskampe i perioden 1969-1972. Han deltog i OL i 1972, som blev afholdt i München og spillede i samtlige seks kampe.

Civilt arbejder Jack Hansen med EDB og var i en årrække ansat i IBM i Odense.

Referencer

Eksterne henvisninger 
 Han har stadig skud i støvlen – fyens.dk
 Jack Hansen, B1913-koryfæ med vimpel – fynskebilleder.dk
 

Fodboldspillere fra Danmark
Fodboldlandsholdsspillere fra Danmark
Fodboldspillere fra Ubberud IF
Fodboldspillere fra Boldklubben 1913
Personer fra Odense
Tempelpladsens Kirke

Tempelpladsens Kirke er en kirke i bydelen Främre Tölö i Helsinki, Finlands hovedstad. Kirken indviedes i 1969 og er tegnet af arkitekterne Timo Suomalainen og Tuomo Suomalainen.

Planlægning af bygningen 
Det var planen, at man ville bygge en kirke på Tempelbjerget allerede i 1930'erne. Imidlertid kom 2. Verdenskrigs udbrud i 1939 på tværs, og planerne blev skrinlagt. I 1961 vandt brødrene Timo og Tuomo Suomalainen en arkitektkonkurrence til et nyt kirkebyggeri på stedet. Af sparehensyn blev bygningens volumen reduceret til en fjerdedel, så byggeriet kom først i gang i februar 1968. Tempelpladsens Kirke kunne omsider indvies i september 1969.

Beskrivelse af kirken 
Kirken er indfældet i klippen, men sollyset har adgang gennem tagvinduerne. Idéen var at bruge Tempelpladsens naturlige form, og for at gøre dette valgte man at bygge kirken ind i klippen. Denne utraditionelle løsning lokker arkitekturinteresserede og arkitekter fra hele verden til pladsen. Bygningen anvendes meget ofte som koncertsal takket være den uovertrufne akustik, der skyldes væggenes groft tilhuggede granit og det specielle loft, der er fremstillet af 22 km kobbertråd.

Som altertavle anvendes en sprække i bjergvæggen. Interiøret i øvrigt er designet af arkitekterne. Kirken har ingen klokker, men udsender i stedet klokkeklangen gennem højttalere fra en båndoptagelse.

Turisme 
Tempelpladsens Kirke hører til blandt de allermest populære seværdigheder i Helsinki og besøges årligt af cirka en halv million mennesker. I 2006 var kirken Helsinkis tredjemest besøgte turistmål med 579.570 gæster.

Kilder

Eksterne kilder/henvisninger 

 Berigtigelse til Tempelbjergets Kirkes designhistorie 
 Svenska YLE/Arkivet: Materiale om kirken  

Bygninger, konstruktioner og anlæg i Helsinki
Kirker i Finland
Laura Nyro

Laura Nyro (født Laura Nigro, 18. oktober 1947 i New York City – 8. april 1997 i Danbury, Connecticut) var en amerikansk komponist, sangskriver, sanger og pianist. Hendes musikstil var en særlig blanding af pop, jazz, gospel, R&B, show tunes og rock. 

Nyro havde størst kommerciel succes som komponist og sangskriver frem for som musiker. Fra 1968 til 1970 havde flere musikere store hits med hendes sange; Fifth Dimension med "Blowing Away", "Wedding Bell Blues", "Stoned Soul Picnic", "Sweet Blindness", "Save The Country" og "Black Patch"; Blood, Sweat & Tears og Peter, Paul & Mary med "And When I Die"; Three Dog Night med "Eli's Coming" og Barbra Streisand med "Stoney End", "Time and Love" og "Hands off the Man (Flim Flam Man)". Hendes bedst sælgende single nogensinde var hendes indspilning af Carole King og Gerry Goffins "Up on the Roof". 

Foruden et ægteskab i 1970'erne havde hun et langvarigt forhold til musikeren Jackson Browne. I 1996 fik hun konstateret kræft i æggestokkene og døde året efter. 

Personer fra New York
Sangskrivere fra USA
Komponister fra USA
Sangere fra USA
Pianister fra USA
Max Rasmussen (fodboldspiller)

Max Kiel Rasmussen (født 11. december 1945 i Lemvig) er en dansk tidligere landsholdsspiller i fodbold, der spiller som midtbane.

Max Rasmussen er født og voksede op som enebarn i Lemvig. Han har aldrig set sin far, som var en tysk soldat. Hans mellemnavn Kiel er efter faderen. Max Rasmussen forlod byen i 1969 for at spille for Herning Fremad, hvor han spillede sæsonen 1969/1970. Derefter kom han til AB 1970-1973 og Vejle Boldklub 1973/1974. Han debuterede på A-landsholdet i en landskamp mod Island kort før OL i 1972, som blev afholdt i Vesttyskland. Han spillede fire af OL-kampene, men disse blev også hans sidste. 

Max Rasmussen kom på idrætshøjskole og læste til lærer. Han bor i dag i Grejs uden for Vejle og arbejder som landskonsulent for børn og unge i DGI og som lærebogsforfatter. Han var tidligere også underviser på Kolding Lærerseminarium og Rønde Højskole.

Bibliografi 
 Nielsen, Knud Aage og Max Rasmussen: Spil bold – med livet som indsats. DGI, 1999.
 Max Rasmussen og Kirsten Harkjær Larsen: Brug bolden. DGI, 2007

Referencer

Eksterne henvisninger 
 
 – A-landsholdspillere – Max Rasmussen (landsholdspiller nr. 445) 

Fodboldspillere fra Danmark
Fodboldlandsholdsspillere fra Danmark
Fodboldspillere fra Herning Fremad
Fodboldspillere fra Akademisk Boldklub
Fodboldspillere fra Vejle Boldklub
Personer fra Lemvig
Lærere fra Danmark
Sune Geertsen

Sune Geertsen (født 13. august 1978) er en dansk skuespiller.

Geertsen, der er søn af Gunnar Geertsen, fik sin debut som Bølle-Bob på Gellerupscenen i 1993. Han blev uddannet skuespiller fra Statens Teaterskole i 2007.

Filmografi 
 Frygtelig lykkelig (2008)
 Profetia (2009)

Tv-serier 
 Bølle Bob (1998)
 Livvagterne (2009) afsnit nr: 9

Eksterne henvisninger 
 Sune Geertsens hjemmeside 
 

 

Skuespillere fra Danmark
Alle for én

Alle for én  er en dansk komediefilm fra 2011, skrevet af Mick Øgendahl og instrueret af Rasmus Heide.

Filmen er produceret af Fridthjof Film som er holdet bag Blå Mænd.

Det Danske Filminstitut har støttet produktionen med 775.000 kr., mens Den Vestdanske Filmpulje har bidraget med 750.000 kr. Produktionen er ligeså blevet støttet af danske TV 2.

Den 16. januar 2012 offentliggjorde Det Danske Filminstitut at Mick Øgendahl var i gang med manuskriptet til en forsættelse. 
Filmen med titlen Alle for to havde premiere 31. januar 2013.

Medvirkende 
 Mick Øgendahl som Ralf  
 Rasmus Bjerg som Timo
 Jonatan Spang som Nikolai
 Jon Lange som Martin
 Charlotte Fich som Line 
 Mille Dinesen som Niemeyers kone
 Lisa Werlinder som Sofie 
 Gordon Kennedy som Toke
 Signe Anastassia Mannov som Helle
 Rutger Hauer som Niemeyer
 Kurt Ravn som Arno (Ralf og Timos far)
 Ole Thestrup som Arkivbetjent
 Ole Holmgaard som betjent
 Karen-Lis Ahrenkiel som Nikolais mor
 Søren Vejby som håndlanger

Referencer

Eksterne Henvisninger 

Danske film fra 2011
Komediefilm fra Danmark
Film instrueret af Rasmus Heide
Dansksprogede film
Marco Motta

Marco Motta (født d. 14. maj 1986 i Merate i Lombardiet, Italien) er en italiensk fodboldspiller, der spiller primært som højre back.

Han spiller i øjeblikket for Almería i Spanien, og har tidligere repræsenteret blandt andet Juventus og Udinese i hjemlandet.

Marco Motta har spillet en række kampe på de italienske ungdomslandshold, og debuterede i 2010 på det italienske A-fodboldlandshold.

Eksterne henvisninger 

 

Fodboldspillere fra Italien
Fodboldspillere fra Udinese Calcio
Fodboldspillere fra Juventus F.C.
Olympiske fodboldspillere fra Italien
Signe A. Mannov

Signe Anastassia Mannov (født 23. september 1977) er en dansk skuespillerinde.

Mannov er uddannet fra Skuespillerskolen ved Odense Teater i 2007 og har bl.a. haft roller ved BaggårdTeatret i Svendborg. Hun spiller desuden rollen som Grethe Bartram i teaterstykket "Besættelse" på Svalegangen i Århus i 2010-2011.

Filmografi

Film

Tv-serier

Kilder

Referencer 

Skuespillere fra Danmark
Michael Brostrup

Michael Brostrup (født 15. januar 1965) er en dansk skuespiller.

Brostrup er uddannet fra Skuespillerskolen ved Odense Teater i 1993 og var til året efter tilknyttet teatret, hvor han bl.a. spillede rollen som Valentin i stykket "Hellig tre konger". I 1997 blev han tilknyttet Aalborg Teater, hvor han i 1999 fik sit gennembrud med rollen som Romeo i "Romeo og Julie". Han har desuden medvirket i adskillige andre opsætninger ved den nordjyske landsdelsscene.
Fra 2012 kan Michael Brostrup opleves i En skærsommernats drøm på Det Kgl Teater.

I 1994 medvirkede han i Erik Clausens Min fynske barndom, hvor han spillede smedens Lars, han spillede den danske arkitekt i den norske succes-miniserie Berlinerpoplene og i 2009 var han med i tv-serien Blekingegade. 2013 Kvinden i buret og 2014 Fasandræberne som Børge Bak. Medvirkede i Spies og Glistrup, Skytten og Tarok - alle i 2013

Udvalgt filmografi

Film 
 Min fynske barndom (1994) – Lars, smedesøn
 Kvinden i buret (2013) – Børge Bak
 Skytten (2013) – PET-betjent
 Spies og Glistrup (2013) – Orson Nielsen
 Tarok (2013) – Jens Hansen
 Fasandræberne (2014) – Børge Bak
 9. April (2015) – Oberst Hartz
 Vindmøllernes sus (2016)
 Vinterbrødre (2017)
 Journal 64 (2018)

Tv-serier 
 Berlinerpoplene (2007) – Kim Neufeldt
 Blekingegade (2009-2010) – Anders Elkjær, kriminalassistent
 Arvingerne (2014) – Henning

Eksterne henvisninger 
 
 

Skuespillere fra Danmark
Anders Borg

Anders Erik Borg (født 11. januar 1968 i Stockholm) er en svensk politiker, der var landets finansminister 6. oktober 2006-3. oktober 2014, valgt for Moderaterna.

Borg er uddannet i filosofi, økonomisk historie og statskundskab fra Uppsala Universitet i 1991 og har desuden læst nationaløkonomi ved Stockholms Universitet frem til 1997, hvilket han dog ikke har afsluttet. Han har bl.a. arbejdet som særlig rådgiver og taleskriver for Carl Bildt. Fra 1995 arbejdede han i den finansielle sektor, bl.a. analysechef i Skandinaviska Enskilda Banken 1999-2001 og som pengepolitisk rådgiver ved Sveriges Riksbank 2001-2002. I 2002 blev han rådgiver i økonomiske spørgsmål for Moderaterna og efter valgsejren i 2006 blev han finansminister i Fredrik Reinfeldts regering.

Eksterne henvisninger 

Økonomer fra Sverige
Personer fra Stockholm
Finansministre fra Sverige
Seven Thorns

Seven Thorns er et dansk power metal band, startet i 1998 af Lars Borup, men først i 2007, med tilgangen af Gabriel Tuxen, fandt bandet sin musikalske rygrad. Bandet har udgivet 3 singler og to studie album til dato. Deres debutalbum 'Return to the Past', blev udgivet i november 2010 gennem det amerikanske label Nightmare Records og kom til verden med hjælp fra Tommy Hansen fra Jailhouse Studio.

I 2011 drog Seven Thorns på deres første Europa tour som support til amerikanske Circle II Circle og spillede deres første koncerter på tyske festivaler.

Siden hen har Seven Thorns tourneret Europa flere gange og spillet et utal af koncerter og festivaler - især i Tyskland. Efter udgivelsen af deres andet album "II" var de på tour med bl.a. med Lillian Axe og Raven.

I juni 2017 udsendte bandet den første single, Black Fortress, fra det længe ventede næste album. En video til "Black Fortress" blev udgivet sammen med singlen.

Seven Thorns spiller på den store danske metalfestival Copenhell 2017.

Med udgivelsen af deres 3. album "Symphony of Shadows", var det tydeligt, at bandet havde løftet deres niveau i en sådan grad, at bandet blev booket til at spille med tyske Freedom Call på deres første headliner tour i Europa. Uden support fra deres danske pladeselskab lykkedes det bandet at få hul til de store europæiske booking agenturer og under corona nedlukning blev Seven Thorns booket til at supportere et andet af de større anerkendte tyske bands - Serious Black på deres Europa tour i 2021. Touren blev dog flyttet til sidst i 2022 pga. corona.

Bandet blev også booket til at spille på den store indendørs festival "Winter Masters of Rock 2022" i Tjekkiet.

Medlemmer

Nuværende 
 Lars Borup – Trommer
 Gabriel Tuxen – Lead guitar
 Mads Mølbæk - Bas
 Asger W. Nielsen – Keyboard
 Björn Asking - Vokal

Gæstemusikere 
 Mikkel Henderson (Fate, Evil Masquerade) – Diverse keyboardroller på Return to the Past
 Olaf Lenk (At Vance) – Guitar solo på nummeret 'Liberty' fra Return to the Past
 Mads Mølbæk – Bas afløser på de første koncerter på Europa touren 2011 med Circle II Circle.
 Erik "EZ" Blomkvist (Platitude, Dreamscape) – Vokal på 1. og 2. album
 André Andersen (Royal Hunt) - keyboardsolo på "Eye of Storm"
 David Henriksson (ex-Insania) - vokal på "Redemption"

Tidligere 
 Mik Holm – Komponist
 Gustav Blide – Vokal
 Christian B. Strøjer – Lead guitar
 Nicolaj Marker – Bas
 Dr. No – Guitar
 Daniel Stilling – Guitar
 Jesper Munk – Guitar
 Pil – Keyboard
 Tommy Strauss – Bass (Evil, Fat Rock)
 Peter Falk – Guitar
 Artur Meinhild – Keyboard
 Carl Christian – Guitar

Diskografi

Albums 
 Return to the Past (2010)
 II (2013)
 "Symphony of Shadows" (2018)

Singler 
 "Artificial Night" (indspillet af Seven Thorns, udgivet under navnet 7thorns) (2005)
 "Forest Majesty" (2009)
 "Black Fortress" (2017)
 "Evil Within" (2018)
 "Beneath a Crescent Moon" (2019)
 "Symphony of Shadows" (2019)

Musikvideoer 
 Liberty
 Mamma Mia
 Eye of the Storm (Live)
 Joker's Game
 Black Fortress
 Evil Within
 Beneath a Crescent Moon
 Symphony of Shadows

Power metal-grupper
Metalgrupper fra Danmark
Musikgrupper fra 1998
Auerbach

Auerbach har flere betydninger:
 Auerbach in der Oberpfalz
 Auerbach (Landkreis Deggendorf)
 Erich Auerbach (1892, Berlin – 1957, Wallingford, Connecticut)
Johanne Eggert

Johanne Eggert (født: 1982) er en dansk scenograf. Hun er uddannet fra Statens Teaterskole i 2009.

Hendes debut var scenografien til forestillingen Koldere end her på Team Teatret i Herning, for hvilken hun modtog Årets Reumerts talentpris i 2010. Til overrækkelsen udtaler komitéen følgende: "Hvordan laver man en scenografi, der passer til en forestilling om cancer? På Team Teatret skabte Johanne Eggert sikkert og intuitivt en arkitektonisk tolkning til ”Koldere end her”, hvor der både var plads til kister, kirkegårde – og forfriskende latter."

Henvisninger
Vindere Årets Reumert 2010 

Scenografer fra Danmark
Glasøje

Glasøje er øjenprotese, ofte af glas, der bæres af kosmetiske hensyn af personer, der mangler et øje. Protesen er formet som en skål, der anbringes under øjenlågene.

De tidligste glasøjne kendes fra Venedig i 1500-tallet. I Danmark er behovet for glasøjne siden midten af 1800-tallet blevet dækket af omrejsende specialister, særligt fra Tyskland, der fremstiller eller tilpasser produktet i klientens nærvær. Ofte med så livagtigt resultat, at det er svært at se, at der ikke er tale om et rigtigt øje. Protesen skal med års mellemrum skiftes pga. forandringer i øjenhulen og slid på glasøjet.

Kendte personer med glasøje 
 Christian Agerskov, dansk ingeniør
 Sammy Davis Jr., amerikansk sanger
 Peter Falk, amerikansk skuespiller
 Søren Pind, dansk minister

Lægevidenskab
Fremmedsprog

Fremmedsprog er et sprog, som tales i et fremmed land og som man har tillært sig efter sit modersmål. Det særlige er således at man har lært sproget i et andet miljø end hvor det normalt tales. Formålet med at lære fremmedsprog er ikke nødvendigvis at kunne begå sig i det samfund, hvor sproget tales, men kan være med henblik på senere brug ved videreuddannelse, erhverv og rejser. 

Et sprog, som en person har lært sig efter sit modersmål i et miljø, hvor sproget tales, f.eks. ved indvandring eller i et flersproget samfund, klassificeres som andetsprog. En person, der f.eks. har dansk som modersmål (dvs. forældrene taler dansk i hjemmet) anses for at have tysk som andetsprog, hvis vedkommende er vokset op i et tysk miljø f.eks. i Sønderjylland, Tyskland eller Østrig. Men har vedkommende lært tysk i skolen i Danmark, betragtes det som et fremmedsprog. 

Engelsk er i disse år ved at udvikle sig fra fremmedsprog til andetsprog i såvel Danmark som mange andre vestlige lande, fordi sproget anvendes bredt i samfundet og ikke kun i kommunikationen med mennesker fra andre lande.

Sprog
Pædagogik
Freundlich

Freundlich har flere betydninger:
 Bart Freundlich
 Erwin Finlay-Freundlich
 Jeffry P. Freundlich
 Otto Freundlich
 Freundlich (månekrater)
Maurice Dobb

Maurice Herbert Dobb (24. juli 1900 i London – 17. august 1976) var en britisk marxistisk økonom.

Bibliografi 
 An Outline of Modern Knowledge Gollancz, London 1932.
 Sovjets Planøkonomi i Krig og Fred. Frit Forlag A/S. København 1946. 
 Studies in the Development of Capitalism. George Routledge & Sons, Ltd. London 1946.

Eksterne henvisninger 
 Maurice Herbert Dobb, "Papers"

Marxister
Økonomer fra Storbritannien
Personer fra London
Georges Grün

Georges Serge Grün (født 25. januar 1962 i Etterbeek, Belgien) er en tidligere belgisk fodboldspiller, der spillede som forsvarsspiller. Han var på klubplan tilknyttet Anderlecht i hjemlandet samt italienske AC Parma og AC Reggiana. Hos Anderlecht spillede han over to perioder sammenlagt ti sæsoner og var med til at vinde tre belgiske mesterskaber, samt UEFA Cuppen i 1983. Hos Parma var han en del af det hold der vandt Coppa Italia i 1992 og Pokalvindernes Europa Cup året efter.

Landshold 

Grün spillede mellem 1984 og 1995 77 kampe og scorede seks mål for det belgiske landshold. Han repræsenterede sit land ved både EM i 1984, VM i 1986, VM i 1990 og VM i 1994.

Titler 

Belgiske Mesterskab
 1985, 1986 og 1987 med Anderlecht

Belgiske pokalturnering
 1988 og 1989 med Anderlecht

Belgiske Super Cup
 1985 og 1987 med Anderlecht

Coppa Italia
 1992 med Parma

UEFA Cup
 1983 med AnderlechtPokalvindernes Europa Cup'''
 1993 med Parma

Referencer

Eksterne henvisninger 
 Footballdatabase.eu spillerinfo
 Weltfussball.de spillerinfo

Fodboldspillere fra Belgien
Fodboldspillere fra RSC Anderlecht
Fodboldspillere fra Parma FC
Fodboldspillere fra AC Reggiana 1919
Deltagere ved det europæiske mesterskab i fodbold 1984
Deltagere ved verdensmesterskabet i fodbold 1986
Deltagere ved verdensmesterskabet i fodbold 1990
Deltagere ved verdensmesterskabet i fodbold 1994
Gleichschaltung

Gleichschaltung, 'ensretning', var den betegnelse der under nationalsocialismen i Tyskland blev brugt om den gradvise etablering af et system med kontrol over samfundets borgere og institutioner.

Se også 
 Rigsdagsbrandforordningen
 Bemyndigelsesloven
 Afsnittet "Konsolidering af magten 1933-1936" i artiklen om Nazi-Tyskland

Eksterne henvisninger 
 "Gleichschaltung", fra Deutsches Haus der Geschichte 
 "Gesetzestext", lovtekst, fra Dokumentenarchiv.de 

Nazi-Tyskland
Borgerrettigheder
Tysklands politik
Det 20. århundrede

sv:Nazityskland#Gleichschaltung
Return to the Past

Return to the Past er det danske power metal band Seven Thorns's debutalbum. Det blev udgivet den 23. november 2010 gennem det amerikanske label Nightmare Records. På dette album spiller det nye line-up af Seven Thorns, med Lars Borup som det eneste oprindelige medlem. Gæstemusikere fra Fate og det tyske power metal band At Vance kan også høres på albummet. Titlen Return to the Past referer til, at bandet ville vende tilbage til den stil og sound, som det oprindeligt var tiltænkt for Seven Thorns.

Trackliste 
 Liberty
 End of the Road
 Through the Mirror
 Freedom Call
 Countdown
 Forest Majesty
 Spread Your Wings
 Fires and Storms
 Return to the Past

Line-up 
 Lars Borup – Trommer, backing kor
 Gabriel Tuxen – Guitar, backing kor
 Christian B. Strøjer – Guitar, backing kor
 Asger  W. Nielsen – Keyboard, backing kor
 Nicolaj Marker – Bass, backing kor
 Erik "EZ" Blomkvist – Sang
 Mik Holm – Komponist, backing kor

Gæstemusikere 
 Mikkel Henderson (Fate, Evil Masquerade) – Keyboard på track 5-9, solo på 'Spread Your Wings'
 Olaf Lenk (At Vance) – Guitarsolo på 'Liberty'

Produktion 
 Peter Brander (Media Sound Studio) – Indspilning og mixning
 Tommy Hansen (Jailhouse Studio) – Mastering

Album fra 2010
Heavy metal-album
Rockalbum fra Danmark